alexandrainst/scandi-wiki huggingface dataset:
Jorunn Hageler

Jorunn Hageler () er ein tidlegare norsk lærar og politikar for SV.

Ho gjekk folkeskole og realskole i Glomfjord, og tok examen artium ved Eidsvoll landsgymnas i 1965. Etter eksamen ved Hamar lærarskule tok ho vidareutdanning i blant anna norsk, religionshistorie, pedagogikk, kristendomskunnskap, norsk fagmetodikk og informasjonsrådgjevning. Hageler var adjunkt i ungdomsskulen i Vadsø 1971–1976, deretter i Steinkjer fram til ho vart pensjonist. Ho har òg vore sosiallærar. På byrjinga av 2000-talet var ho knytt til OSSEs verksemd i Bosnia.

Hageler var medlem av Steinkjer kommunestyre 1980–1987, medlem av formannskapet 1986–1987, leiar i Steinkjer SV 1988–1991 og dessutan leiar i Nord-Trøndelag SV 1991–1993. I perioden 1993–1997 var ho innvald på Stortinget frå Nord-Trøndelag, og sat i Stortingets familie-, kultur- og administrasjonskomité.

Kjelder
Denne artikkelen bygger på «Jorunn Hageler» frå ,  den 19. desember 2015.

Bakgrunnsstoff
 

Norske pedagogar
Folk frå Meløy
Stortingsrepresentantar 1993-1997
Stortingsrepresentantar for Nord-Trøndelag
Stortingsrepresentantar frå SV
Eva Lian

Eva Lian () er ein norsk politikar for Sp. Ho vart innvald på Stortinget frå Vestfold i 1993.

Lian var ordførar i Ramnes i 1987–1991 og 1991–1993.

Regjering 
 21. oktober 1997–31. desember 1997 Politisk rådgjevar Kommunal- og arbeidsdepartementet, kommunalsaker 
 1. januar 1998–16. mars 1999 Politisk rådgjevar Kommunal- og regionaldepartementet
 16. mars 1999–12. mai 1999 Politisk rådgjevar Kommunal- og regionaldepartementet

Stortingskomitéar 
 1993–1997 medlem i Kommunalkomitéen
 1993–1997 varamedlem i Valkomitéen

Kjelder

Denne artikkelen bygger på «Eva Lian» frå ,  den 19. desember 2015.  
  

Stortingsrepresentantar 1993-1997
Stortingsrepresentantar for Vestfold
Stortingsrepresentantar frå Sp
Politiske rådgjevarar frå Sp
Politiske rådgjevarar i Regjeringa Bondevik I
Ordførarar i Ramnes
Sp-ordførarar i Vestfold
Norske lærarar
Folk frå Hof
Folk frå Holmestrand
Anne Helen Rui

Anne Helen Rui () er ein norsk politikar for Ap.
Ho sat på Stortinget for Vestfold 1989–2005

Stortinget sitt presidentskap 
 1997–2001 visesekretær i Lagtinget.
 1993–1997 varasekretær i Lagtinget.

Stortingskomitéar 
 2001–2005 medlem av Justiskomitéen.
 1997–2001 medlem av Forsvarskomitéen.
 1993–1997 medlem av Justiskomitéen.
 1989–1993 medlem av Justiskomitéen.

Kjelder
Denne artikkelen bygger på «Anne Helen Rui» frå ,  den 19. desember 2015.

Bakgrunnsstoff 
 Stortinget.no - Biografi

Stortingsrepresentantar 1989-1993
Stortingsrepresentantar 1993-1997
Stortingsrepresentantar 1997-2001
Stortingsrepresentantar 2001-2005
Stortingsrepresentantar for Vestfold
Stortingsrepresentantar frå Ap
Folk frå Larvik
Ane Sofie Tømmerås

Ane Sofie Tømmerås () er ein norsk jurist og tidlegare politikar for Ap. Ho vart innvald på Stortinget frå Østfold i 1993 og møtte fast fram til valet i 2001. Ho var vararepresentant i perioden 2001–2005. 

Tømmerås er utdanna jurist, og jobbar no som advokat. 
Ho har skrive ei bok om billigheitserstatning og tilgrensa erstatningsordningar.

Stortingskomitéar 
 1997–2001: varamedlem i Valkomitéen
 1997–2001: medlem i Justiskomitéen
 1993–1997: medlem i Justiskomitéen
 1993–1997: varamedlem i Valkomitéen

Kjelder
Denne artikkelen bygger på «Ane Sofie Tømmerås» frå ,  den 19. desember 2015.

Bakgrunnsstoff
 Stortinget.no - Biografi

Folk frå Halden
Stortingsrepresentantar 1993-1997
Stortingsrepresentantar 1997-2001
Stortingsrepresentantar for Østfold
Stortingsrepresentantar frå Ap
Explorer 5

Explorer 5 var ein amerikansk satellitt. Han vart freista skoten opp 24. august 1958 frå Cape Canaveral med ein Jupiter C/Juno I-rakett. Oppskytinga gjekk gale då fyrstetrinnet på raketten kolliderte med andretrinnet etter fråskiljing, slik at avfyringsvinkelen til det øvre trinnet vart rang.

Satellitten vog 17,24 kilogram.

Kjelder 
 Explorer 5 - NSSDC
 Past Missions - Explorer 1-5 - JPL

Explorer-programmet
Mahazat as-Sayd verneområde

Mahazat as-Sayd verneområde er eit 220 000 mål stort verneområde sentralt i Saudi-Arabia. Området er totalt inngjerda og verna frå beitedyr slik at den naturlege vegetasjonen kan vekse opp att. Reservatet er no dominert av grassletter, som er ein rest av slik heile Den arabiske halvøya ein gong kan ha sett ut. 

Mahazat as-Sayd er ein av få stader der det er sett ut att arabisk oryx. I tillegg er det sett ut persiagaselle og struts i reservatet. 

Området var òg ein gong busett av ulvar og to andre gaselleartar. Ein trur òg at det ein gong fanst hyenar og gepardar her.

Bakgrunnsstoff
Mahazat as-Sayd verneområde at arabian-oryx.gov.sa

Kjelder
Denne artikkelen bygger på «Mahazat as-Sayd Protection Area» frå ,  den 19. desember 2015. 
 oppgav desse kjeldene:

Viltreservat i Asia
Saudiarabisk geografi
Mahd adh Dhahab

Mahd adh Dhahab, òg kjend som Gullvogga, er det største gullgruveområde på Den arabiske halvøya.  Det ligg i Al Madinah-provinsen i Hejaz-regionen i Saudi-Arabia.

Det vart først grave ut gull i Arabia kring 3000 fvt. Den andre gullgravarperioden var under dei islamske abbasidane mellom 750 og 1258 evt. Den siste gullgravarperioden byrja av Saudi Mining Syndicate i 1936 ved hjelp av både dagbrot og underjordiske gruver i Mahd adh Dhahab. Det saudiarabiske generaldirektoratet for mineralressursar utførte vidare leiting etter gull i 1970-åra, etter dei nye vilkåra for vekslingskursen mellom amerikanske dollar og gull i 1971, då verdien på metallet auka. Gullgruvedrifta vert i dag utført av Maaden.

Kjelder
Denne artikkelen bygger på «Mahd adh Dhahab» frå ,  den 19. desember 2015. 
 oppgav desse kjeldene:

Saudiarabisk geografi
Busetnader i Al Madinah-provinsen
Gullgruvedrift
Betsy Clifford

Elizabeth Clifford, kjend som Betsy Clifford, () er ein kanadisk tidlegare alpin skirennar frå Ottawa som vart verdsmeister i storslalåm i 1970.

Clifford debuterte i verdscupen i alpine greiner vinteren 1969. Sesongen 1969/70 etablerte ho seg i verdstoppen i slalåm med andreplassar i både Grindelwald og i Bad Gastein. Under VM i alpine greiner 1970 i Gherdëina overraska ho med å vinne gullmedaljen i storslalåm, einast 16 år gammal. Fire år seinare vann ho VM-sølv i utfor under alpin-VM 1974 i St. Moritz.

Clifford vann tre renn i verdscupen; to i slalåm og eitt i storslalåm. Sesongen 1970/71 vann ho, saman med franske Britt Lafforgue, slalåmpokalen i verdscupen i alpine greiner. Ho la opp i 1976.

Kjelder
FIS-biografi

Canadiske alpinistar
Korntrikken

Korntrikken var ei sporvognsrute i Oslo med godstrikkar, som frå 1918 og fram til 1967 transporterte korn frå kornsiloen på Vippetangen i Oslo hamn og på det ordinære sporvegsnettet opp gjennom byen over Grünerløkka til dei to møllane Nedre Foss mølle på Grünerløkka og Bjølsen Valsemølle på Sandaker. Båe møllane låg attmed Akerselva, og hadde opphavleg elva som kjelde til drivkrafta. Til kornsiloen på Vippetangen kom kornet i båt.

Transporten på strekninga opp til mølla på Sandaker tok til i 1918, medan transporten til mølla på Grünerløkka tok til seinare. Dei fyrste åra vart det nytta ombygde, gamle trikkar. Seinare kom spesialbygde korntrikkar, som var måla i ein grå farge.

Nedre Foss mølle er lagd ned og sjølve mølla rive i 1986, medan siloen ved mølla er bygd om til studenthyblar, Grünerløkka studenthus, etter å ha vorte kjøpt av Studentsamskipnaden i Oslo i 2000. Her er ein kopi av fronten på dei gamle, spesialbygde korntrikkane stilt ut attmed inngangsdøra. Mølla på Sandaker er framleis i drift, og kornet vert framleis frakta opp dit frå den same siloen på Vippetangen, men no i spesialbygde tankbilar.

Bakgrunnsstoff 
Korntrikken 1967 (video på YouTube)

Sporvogn i Oslo
Samferdslehistorie i Oslo
Ingrid Lafforgue

Ingrid Lafforgue () er ein fransk tidlegare alpin skirennar frå Bagnères-de-Luchon. Ho vann gull og sølv i høvesvis slalåm og storslalåm under VM i alpine greiner 1970. Både mora, svenske May Nilsson, faren Maurice Lafforgue og tvillingsystera Britt Lafforgue hevda seg i verdseliten i alpin skiidrett.

Ingrid Lafforgue hevda seg i verdseliten i sesongane 1969 og 1970. Ho vann sitt fyrste verdscuprenn i St. Gervais i januar 1969, i spesialgreina slalåm. Gjennom to månader vinteren 1970, frå 13. januar til 12. mars, sikra ho seg seks triumfar i verdscupen, fem av dei i slalåm. Mellom anna vart ho verdsmeister i Gherdëina, med ein margin på 1,71 sekundar til toaren, US-amerikanske Barbara Cochran. I same meisterskapen tok ho sølvmedaljen i storslalåm, 0,07 sekundar bakom kanadiske Betsy Clifford. Lafforgue avslutta sesongen og skikarrieren med å vinne storslalåmrennet på Voss, det aller fyrste verdscuparrangementet i Vest-Noreg. Med sine fem slalåmsigrar i verdscupen 1970 vart ho ein suveren vinnar av FIS-pokalen i øvinga.

Kjelder
FIS-biografi

Franske alpinistar
Maria Epple

Maria Epple () er ein tysk tidlegare skirennar frå Seeg i Bayern som representerte Vest-Tyskland. Ho vart verdsmeister i storslalåm i 1978. Irene Epple er storesystera hennar.

Epple debuterte i verdscupen i alpine greiner i 1975. Ho kom fyrste gong på pallen i verdscupen i eit storslalårenn i Val-d’Isère i desember 1977, ein månad seinare vart ho nummer to i slalåm i Maribor, eit renn vunne av Hanni Wenzel. Likevel var det overraskande at ho skulle vinne gullmedaljen i storslalåm under VM i alpine greiner 1978 i Garmisch-Partenkirchen, fem hundredels sekund føre sveitsiske Lise-Marie Morerod.

Epple vann sin fyrste verdscupsiger i Zwiesel 1981, i eit storslalåmrenn. I 1982-sesongen vann ho tre storslalåmtevlingar i verdscupen. Ho sikra seg sin femte verdscupsiger då i januar 1985 rende ned til siger i slalåm i Arosa. Gjennom perioden 1977-85 stod ho på pallen i 22 verdscuprenn (5-12-5), 16 i storslalåm og seks i slalåm. Ho la opp etter 1986-sesongen.

Kjelder
FIS-biografi

Bakgrunnsstoff 
 
 
Tyske alpinistar
Verdsmeistrar i alpine greiner
Vesttyske deltakarar under vinter-OL 1976
Alpinistar under vinter-OL 1976
Vesttyske deltakarar under vinter-OL 1980
Alpinistar under vinter-OL 1980
Vesttyske deltakarar under vinter-OL 1984
Alpinistar under vinter-OL 1984
Roswitha Steiner

Roswitha Steiner () er ein austerriksk tidlegare alpin skirennar og politikar frå Radstadt i forbundslandet Salzburg. Ho vann FIS-pokalen som beste slalåmrennar i verdscupen i alpine greiner 1986 og 1988, samt VM-sølv i same greina i 1987. Steiner er gift med langrennaren Alois Stadlober og mor til Teresa Stadlober.

Karriere

Idrett
Steiner var slalåmspesialist. Ho tok sin fyrste pallplass i verdscupen i alpine greiner då ho 8. mars 1983 rann ned til siger i Waterville Valley i USA. Fram til 6. mars 1988 vann ho i alt åtte slalåmrenn i verdscupen. I 1986 triumferte ho i fire renn i verdscupen, noko som sikra henne pokalen som prova at ho var verdas beste kvinnelege slalåmrennar.

Under VM i alpine greiner 1987 i Crans-Montana vann ho sølvmedaljen i slalåm. Ho leia med over eitt sekund på sveitsiske Erika Hess etter fyrste omgangen, men måtte likevel sjå seg slått av Hess med 0,25 sekundar då andre omgangen var over. I sin siste sesong, OL-sesongen 1988, vann ho slalåmpokalen i verdscupen på ny, trass i ho at måtte vente til mars månad før ho vann si fyrste tevling for sesongen. Perioden 1983-88 stod Steiner 15 gongar på sigerspallen i verdscupen (8-5-2).

Etter at Steiner la opp som skirennar har ho delteke i mange maratonløp.

Politikk
I perioden 1999-2004 var Roswitha Steiner medlem av landdagen i forbundslandet Salzburg. Ho representerte det høgreorienterte Austerrikes folkeparti (ÖVP), og var ordførar for sportssaker. Hausten 2021 vart Roswitha Stadlober vald til president i Austerrikes skiforbund.

Kjelder

FIS-biografi

Austerrikske alpinistar
Austerrikske politikarar
Austerrikske deltakarar under vinter-OL 1984
Alpinistar under vinter-OL 1984
Austerrikske deltakarar under vinter-OL 1988
Alpinistar under vinter-OL 1988
Sputnik 2

Sputnik 2 var ein sovjetisk biologisk satellitt. Han vart skoten opp 3. november 1957 og hadde med seg Laika, det fyrste vesenet i bane kring jorda. Han var òg det andre romfartøyet til å verta skote opp i jordbane.

Om bord på satellitten var det to spektrofotometer for å måla røntgenstråling og ultrafiolett stråling frå sola.

Laika levde truleg høgst eit par dagar i bane grunna skadar på isolasjonen og eit klimasystem som ikkje fungerte. Sputnik 2 fall ned frå jordbane 14. april 1958 etter 162 dagar i bane.

Kjelder 
 Sputnik 2 - NSSDC

Bakgrunnsstoff 

Sovjetisk romfart
Aurorae Chaos

Aurorae Chaos er eit kaosterreng i den austre delen av Valles Marineris, søraust for Xanthe Terra og der Ganges og Eos Chasma møtest. Det er kring 710 kilometer på tvers og ligg 4,8 kilometer under det kringliggjande lendet.

Aurorae Chaos vart truleg danna av at yta kollapsa ved smelting av is som låg under, då store mengder av vatn vart frigjeve. Dette hende truleg i dei fyrste 1 til 2 milliardar åra av soga til Mars.

Kjelder

Bakgrunnsstoff 

Kaosterreng på Mars
Ulrike Maier

Ulrike Maier () var ein austerriksk alpin skirennar som vart verdsmeister i super-g både i 1989 og 1991.

Maier, som var frå Rauris i forbundslandet Salzburg, fekk sin fyrste pallplass i verdscupen i alpine greiner då ho vart nummer i eit slalåmrenn i Courmayeur 30. november 1987. Etter ei rad med andre- og tredjeplassar i spesialøvingane storslalåm og super-g, vann ho sin fyrste store siger under VM i alpine greiner 1989 i Vail i USA. Med ein margin på tre fire hundredels sekund til sølv- og bronsevinnarane sikra ho seg VM-tittelen i super-g.

To år seinare forsvarte Maier VM-tittelen i super-g då VM i alpine greiner 1991 fann stad i Saalbach-Hinterglemm. I same meisterskapen fekk ho sølvmedaljen i storslalåm, gullmedaljen tok svenske Pernilla Wiberg. Maier vann i 19932/93-sesongen tre renn i verdscupen; eitt i storslalåm og to i super-g. Sesongen etter vann ho storslalåmtevlingane i Santa Caterina og Maribor.

Åtte dagar etter triumfen i Maribor omkom ho då ho fall i eit utforrenn i Garmisch-Partenkirchen. Gjennom sju sesongar 1988-94 stod ho på pallen etter 21 tevlingar (5-10-6).

Kjelder 
 FIS-biografi

Bakgrunnsstoff 
 

Austerrikske alpinistar
Austerrikske deltakarar under vinter-OL 1988
Alpinistar under vinter-OL 1988
Austerrikske deltakarar under vinter-OL 1992
Alpinistar under vinter-OL 1992
Andrea Fischbacher

Andrea Fischbacher () er ein austerriksk tidlegare alpin skirennar frå Schwarzach im Pongau i forbundslandet Salzburg. Ho vart olympisk meister i super-g i 2010.

Fischbacher fekk sine to fyrste pallplasseringar i verdscupen i alpine greiner i desember 2005, begge i super-g-øvinga. Ho vann sin fyrste verdscupsiger i Sestriere 10. februar 2008, også det i super-g. Året etter vann ho bronsemedaljen i same øvinga under VM i alpine greiner 2009 i franske Val-d'Isère. Seinare i 2009 oppnådde ho sin fyrste verdscuptriumf i eit utforrenn, i Bansko i Bulgaria.

Høgdepunktet for Fischbacher kom under dei olympiske leikane 2010 i Vancouver. I dei alpine løypene i Whistler Mountain rann ho ned til ein suveren gullmedalje i super-g, nesten eit halvt sekund framom Tina Maze frå Slovenia. Etter OL-sesongen 2010 makta Fischbacher ikkje lenger å kome på pallen i verdscupen, før ho sensasjonelt steig heilt til topps etter utforrennet i Crans-Montana 2. mars 2014.

Perioden 2005-14 oppnådde Fischbacher 10 pallplasseringar (3-5-2) i verdscupen, seks av dei super-g, tre i utfor og ei i storslalåm. Ho vart aldri austerriksk meister, medaljesamlinga frå 2005-11 bestod av fire sølv og to bronsar.

Fischbacher la opp i 2015.

Kjelder
 FIS-biografi

Austerrikske alpinistar
Olympiske meistrar for Austerrike
Austerrikske deltakarar under vinter-OL 2006
Alpinistar under vinter-OL 2006
Medaljevinnarar under vinter-OL 2010
Austerrikske deltakarar under vinter-OL 2010
Alpinistar under vinter-OL 2010
Erika Netzer

Erika Netzer () var ein austerriksk alpin skirennar frå St. Gallenkirch i Vorarlberg.

Netzer braut begge beina i skisesongen 1958, men kom sterkt tilbake i 1959-sesongen. Ho vart då austerriksk meister både i slalåm, storslalåm og i kombinasjonen og vann elles fleire av dei store årlege skitevlingane i alpelanda. I 1960 deltok ho i vinterleikane i Squaw Valley, der ho enda på åttandeplassen i utforrennet.

Under VM i alpine greiner 1962 i franske Chamonix tok ho tre medaljar. Det starta med sølvmedalje i storslalåm, sju hundredels sekund bakom landskvinna Marianne Jahn. I slalåmtevlinga tre dagar seinare var Jahn suveren, Netzer vann bronsemedaljen med stor margin til neste kvinne på resultatlista. Samanlagt tok så Netzer bronsemedaljen i kombinasjonen. Seinare i 1962-sesongen vart ho austerriksk meister i storslalåm.

Netzer la opp etter 1963-sesongen. Ho døydde i St. Gallen i Sveits av ein leversjukdom, 40 år gammal.

Kjelder

 FIS-biografi
Denne artikkelen bygger på «Erik Netzer» frå ,  den 20. desember 2015.  

Austerrikske alpinistar
Austerrikske deltakarar under vinter-OL 1960
Alpinistar under vinter-OL 1960
Patricia Chauvet

Patricia Chauvet () er ein fransk tidlegare alpin skirennar frå Villeneuve-Saint-Georges i hovudstadsområdet. Slalåmspesialisten vann i 1996 VM-sølv i yndlingsøvinga.

Aktiv
Frå desember 1987 til desember 1990 oppnådde Chauvet seks pallplasseringar i verdscupen i alpine greiner, alle i slalåm. Ho vart nummer seks då OL 1992 fann stad i Albertville. Den 24. januar 1993 vann sin einaste siger i verdscupen, i slalåmrennet i Haus im Ennstal. Gjennom 1993-sesongen var ho den tredje beste poengplukkaren i slalåm i verdscupen, bakom Vreni Schneider og nyzealandske Annelise Coberger.

Høgdepunktet for Chauvet var sølvmedaljen i slalåm under VM i alpine greiner 1996 i Sierra Nevada, der Pernilla Wiberg vart verdsmeister. Sesongen etter, 1996/97, kom dei to siste pallpreastasjonane kring juletid, før ho vart nummer fire i spesialøvinga under VM i alpine greiner 1997 i Sestriere. Ho la opp etter OL-sesongen 1998.

Kjelder
 FIS-biografi

Franske alpinistar
Franske deltakarar under vinter-OL 1988
Alpinistar under vinter-OL 1988
Franske deltakarar under vinter-OL 1992
Alpinistar under vinter-OL 1992
Franske deltakarar under vinter-OL 1994
Alpinistar under vinter-OL 1994
Franske deltakarar under vinter-OL 1998
Alpinistar under vinter-OL 1998
Grünerløkka studenthus

Grünerløkka studenthus, som òg vert kalla Studentsiloen, er eit hybelhus for studentar i Marselis' gate 24 på Grünerløkka i Oslo. Huset ligg attmed Akerselva og var opphavleg ein kornsilo for Nedre Foss mølle, bygd i 1953. Siloen vart kjøpt av Studentsamskipnaden i Oslo i 2000 og ombygd til studentbustadar med 226 sirkulære hyblar og nokre større husvære, opna hausten i 2001. På grunn av den sirkulære forma på hyblane, er inventaret teikna og produsert spesielt for studenthuset.

Bygningen, som er 53 meter høg, har tre rekkjer av siloar med sju siloar i kvar, altså til saman 21 siloar, og eit trappehus i nordenden. Ved ombygginga til studentbustader vart det støypt etasjeskilje oppover i siloane, og vindauge skåre ut i siloveggane. Til saman er det no 19 høgder i bygningen; tre av dei går med til diverse fellesareal. Trapp og heis er montert i trappehuset mot nord. Til isolering av bygningen vart det nytta isopor som vart lagt på yttersida av ytterveggane, med sprøytepuss utanpå.

Oslo kommunes pris for god byarkitektur (Oslo bys arkitekturpris) vart tildelt Grünerløkka studenthus i 2002. Som minne om tida då huset var kornsilo, er det til høgre for hovudinngangen stilt ut ein kopi av fronten på dei korntrikkane som frakta korn frå siloen på Vippetangen til denne siloen i si tid. Bygningen hadde vore nytta som kornsilo i innpå 40 år, jamvel ei tid etter at mølla vart lagd ned.

Bakgrunnsstoff

Grünerløkka studenthus på Kulturminnesøk
Studentsamskipnaden i Oslo og Akershus: bustadoversyn

Byggverk i Oslo
Mikaela Shiffrin

Mikaela Pauline Shiffrin () er ein USA-amerikansk sikrennar frå Vail i Colorado. Ho vann tre strake titlar i slalåm i åra 2013-15, verdsmeister i 2013 og 2015 og OL-meister i 2014. Dei same tre sesongane, 2013, 2014 og 2015, vann ho FIS-pokalen i spesialøvinga slalåm i verdscupen i alpine greiner. Frå desember 2012 til november 2015 sigra ho i 17 tevlingar i verdscupen, 16 av dei slalåm og ein gong i storslalåm.

Kjelder
Denne artikkelen bygger på «Mikale Shiffrin» frå ,  den 20. desember 2015.

Bakgrunnsstoff 
 

Alpinistar frå USA
Verdsmeistrar i alpine greiner
Olympiske meistrar for USA
Olympiske sølvmedaljevinnarar for USA
Medaljevinnarar under vinter-OL 2014
USA-amerikanske deltakarar under vinter-OL 2014
Alpinistar under vinter-OL 2014
Medaljevinnarar under vinter-OL 2018
USA-amerikanske deltakarar under vinter-OL 2018
Alpinistar under vinter-OL 2018
USA-amerikanske deltakarar under vinter-OL 2022
Alpinistar under vinter-OL 2022
Student

Student er ein person som tek utdanning, særleg på høgskule- eller universitetsnivå. Ofte er det somme særlege føremoner av både nasjonal og internasjonal karakter knytt til det å vere registrert som student ved ein lærestad, som til dømes reduksjon i billettprisen på kollektivtransport, gunstige lån og rett til stipend for å finansiere studiane, rett til særlege studentbustader, rett til helseteneste ved studiestaden og anna.

Det finst ikkje nokon internasjonal status eller definisjon på «student». Kvar stat eller land fastsett sjølv kva som vert kravd i dei ulike samanhengane, og nemninga «student» er til dømes ikkje rettsleg verna i Noreg. Men nokre organ av internasjonal karakter har definert nokre felles karakteristikkar, og ein ikkje-kommersiell organisasjon for reiselivet, ISIC Association under  UNESCO, står attom eit internasjonalt student-indentiteskort, ISIC, international student identity card eller carte d'identité étudiante internationale.

Studenttradisjonar
For studentar ved universiteta har det frå gamalt av vore knytt tradisjonar og førestillingar om eit serleg studentliv i fridom og fest, og både klede, luer og anna har markert studentane som ei særskild gruppe i fleire høve. Mykje av dette høyrer no soga til, og i Noreg er det vel mest russefeiringa som kan minne om den særstoda studentane inntok i samfunnet i gamle dagar. I tidlegare tider var examen artium, altså det som no kan samanliknast med avgangseksamen frå vidaregåande skule, ein såkalla studenteksamen som førebudde for eit universitetsstudium.

Sjå òg
Studentsamskipnad

Bakgrunnsstoff
Om mellom anna ISIC
Utdanning
Viktoria Rebensburg

Viktoria Rebensburg () er ein tysk alpin skirennar frå Tegernsee i Bayern, som vart olympisk meister i storslalåm i 2010. Ho vann FIS-pokalen som verdas beste storslalåmrennar i både 2011 og 2012.

Aktiv
Rebensburg kom fyrste gong på pallen i eit verdscuprenn i Cortina d'Ampezzo 24. januar 2010, i yndlingreina storslalåm var det berre finske Tanja Poutiainen som rann fortare. Ein månad seinare sikra Rebensburg seg gullmedaljen i storslalåm under vinterleikane i Vancouver, med ein margin på fire hundredels sekund til sølvvinnaren, Tina Maze frå Slovenia. 

23. oktober 2010 vann Rebeensburg opningsrennet i sesongen 2010/11, eit storslalåmrenn i Sölden, hennar fyrste triumf i verdscupen. Seinare i same sesongen vann ho to ny verdscuprenn i storslalåm, i høvesvis Zwiesel og Spindleruv Mlyn. Gjennom sesongen 2011/12 vann ho heile fem renn i verdscupen i alpine greiner, fire i storslalåm samt ei super-g-tevling i Schladming. I 2012/13-sesongen sigra ho i to verdscuptevlingar, føre jul i storslalåm og etter jul i super-g.

Vinteren 2014 vann ho OL-bronsen i storslalåm i Sotsji, bakom Tina Maze og austerrikske Anna Fenninger. Same Fenninger var hennar overkvinne også i VM i alpine greiner 2015, der Rebensburg tok sølvmedaljen.

Kjelder
FIS-biografi

Bakgrunnsstoff

Tyske alpinistar
Olympiske meistrar for Tyskland
Olympiske bronsemedaljevinnarar for Tyskland
Medaljevinnarar under vinter-OL 2010
Tyske deltakarar under vinter-OL 2010
Alpinistar under vinter-OL 2010
Medaljevinnarar under vinter-OL 2014
Tyske deltakarar under vinter-OL 2014
Alpinistar under vinter-OL 2014
Tyske deltakarar under vinter-OL 2018
Alpinistar under vinter-OL 2018